b'\n_START_ARTICLE_\nBergen N\xc3\xa6ringsr\xc3\xa5d\n_START_SECTION_\nHistorie\n_START_PARAGRAPH_\nBergen N\xc3\xa6ringsr\xc3\xa5d ble etablert 6. september 1988 n\xc3\xa5r Bergens Handelsforening, Bergens Handelskammer og Bergens Haandverks- og industriforening slo seg sammen og regner 17. november 1845 som offisiell stiftelsesdato. Bergen B\xc3\xb8rs er ogs\xc3\xa5 innlemmet i organisasjonen.\n_START_SECTION_\nFNs B\xc3\xa6rekraftsm\xc3\xa5l\n_START_PARAGRAPH_\nBergen N\xc3\xa6ringsr\xc3\xa5d arbeider aktivt med \xc3\xa5 sette FNs b\xc3\xa6rekraftsm\xc3\xa5l p\xc3\xa5 agenda i n\xc3\xa6ringslivet. I 2018 opprettet Bergen N\xc3\xa6ringsr\xc3\xa5d og Fana Sparebank "B\xc3\xa6rekraftsprisen". Den f\xc3\xb8rste prisen som ble utdelt var en \xc3\xa6respris tildelt Sir David Attenborough. Den andre ble tildelt Grieg Gruppen for sitt unike arbeid med \xc3\xa5 implementere b\xc3\xa6rekraftsm\xc3\xa5lene inn i sin forretningsmodell. Prisen ble utformet av kunstner og billedhugger Arne M\xc3\xa6land og utdelt av Statsminister Erna Solberg. \xc3\x85rlig arrangeres det ogs\xc3\xa5 "Nattevandring" for FNs b\xc3\xa6rekraftsm\xc3\xa5l i Bergen sentrum.\n_START_SECTION_\n17. mai\n_START_PARAGRAPH_\nBergen N\xc3\xa6ringsr\xc3\xa5d er sekretariat for 17. mai-komiteen i Bergen, hjemmeside www.17-mai.no\n_START_SECTION_\nEiendom\n_START_PARAGRAPH_\nBergen N\xc3\xa6ringsr\xc3\xa5d er medeier i en rekke historiske bygninger i Bergen. Dette inkluderer Veiten 3, Formannsvei 29 og "Handelens og Sj\xc3\xb8fartens Hus AS" i Olav Kyrresgate 11.\n_START_SECTION_\nFond og legater\n_START_PARAGRAPH_\nEn rekke fond og legater administreres av Bergen N\xc3\xa6ringsr\xc3\xa5d. Dette har historisk bakgrunn i sosialhjelp til for eksempel enker av h\xc3\xa5ndverkere gjennom "Underst\xc3\xb8ttelseskassen".\n_START_SECTION_\nKlyngebyen\n_START_PARAGRAPH_\nBergen N\xc3\xa6ringsr\xc3\xa5d har v\xc3\xa6rt en sentral akt\xc3\xb8r og aktiv p\xc3\xa5driver for etableringen av samlokalisering innen forskjellige bransjer, som for eksempel "Media City Bergen".\n_START_SECTION_\nTrainee Vest\n_START_PARAGRAPH_\nTrainee Vest er et tverrfaglig regionalt trainee-program for nyutdannede p\xc3\xa5 Bachelor- og Masterniv\xc3\xa5. I 2018 hadde programmet over tusen s\xc3\xb8kere til cirka tredve stillinger i b\xc3\xa5de private og offentlige stillinger.\n_START_SECTION_\nRessursgrupper\n_START_PARAGRAPH_\nBergen N\xc3\xa6ringsr\xc3\xa5ds ressursgrupper representerer et ekspertpanel av n\xc3\xa6ringslivstopper og fagpersonell fra de ulike fagfelt og bransjer, supplert med deltakere fra forskning, utdanning og offentlige etater._NEWLINE_\xe2\x80\xa2 BergenUP  \xe2\x80\xa2 Bygningsgruppen Bergen  \xe2\x80\xa2 Byutvikling  \xe2\x80\xa2 Digitalisering  \xe2\x80\xa2 Energi  \xe2\x80\xa2 Finans  \xe2\x80\xa2 Fornybar  \xe2\x80\xa2 Handel og Service  \xe2\x80\xa2 Helse  \xe2\x80\xa2 Internasjonalt  \xe2\x80\xa2 Kultur og Kreativ n\xc3\xa6ring  \xe2\x80\xa2 Mangfold og Inkludering  \xe2\x80\xa2 Marin  \xe2\x80\xa2 Strategisk r\xc3\xa5dgivning  \xe2\x80\xa2 Transport'